მალტის კლიმატი

მალტას აქვს ხმელთაშუა ზღვის კლიმატი, კიოპენის კლიმატის კლასიფიკაციის მიხედვით (Csa),http://www.doi.gov.mt/en/islands/location.asp  ძალიან რბილი ზამთრით და თბილი ზაფხულით. წვიმა ძირითადად ზამთარში მოდის, ზაფხული ძირითადად მშრალია. ტროლ-პაფენის კლიმატის კლასიფიკაციის და ზიგმუნდ/ფრანკენბერგის კლიმატის კლასიფიკაციის მიხედვით, მალტა მდებარეობს სუბტროპიკულ ზონაში, 35ºN განედზე.

 ტემპერატურა 
საშუალო წლიური ტემპერატურა დღის განმავლობაში დაახლოებით გახლავთ 23 °C და ღამით 16 °C. ყველაზე ცივ თვეში – იანვარში – ტიპური მაქსიმალური ტემპერატურა მერყეობს 12-დან 20 °C-მდე დღის განმავლობაში, ხოლო მინიმალური ტემპერატურა მერყეობს 6-დან 12 °C-მდე ღამით. ყველაზე თბილ თვეში – აგვისტო – ტიპური მაქსიმალური ტემპერატურა მერყეობს 28-დან 34 °C-მდე დღის განმავლობაში და მინიმალური 20-დან 24 °C-მდე ღამით. 

ზოგადად, აპრილში ტემპერატურა არის 17–22 °C დღის განმავლობაში და 10–14 °C ღამით. ნოემბერში ტემპერატურა არის 17–23 °C დღის განმავლობაში და 11–18 °C ღამით. თუმცა, ზამთარში ტემპერატურა ზოგჯერ აღწევს 20 °C-ს. მარტში ყოველდღიური მაქსიმალური ტემპერატურა ხშირად აღემატება 20 °C-ს.

მალტას აქვს ყველაზე თბილი საშუალო ტემპერატურა ევროპაში. ევროპის კონტინენტის ყველა დედაქალაქს შორის, ვალეტას - მალტის დედაქალაქს აქვს ყველაზე თბილი ზამთარი, სადაც საშუალო ტემპერატურა დაახლოებით არის 16 °C დღის განმავლობაში და 10 °C ღამით. მარტსა და დეკემბერში საშუალო ტემპერატურა არის დაახლოებით 17 °C დღის განმავლობაში და 11 °C ღამით.http://www.maltairport.com/weather/page.asp?p=17148&l=1   მალტაში ტემპერატურის დიდი რყევები იშვიათია. 

მალტა არის ერთ-ერთი იმ მცირერიცხოვან ადგილთაგანი ევროპაში, რომელსაც აქვს USDA გამძლეობის ზონა 11a, ანუ ყოველწლიურად დაფიქსირებული საშუალო აბსოლუტური მინიმალური ტემპერატურა არის 4,4-დან 7,2 °C-მდე.

 დღის სინათლე 
მალტაში ზამთრის დღეები არც ისე მოკლეა, როგორც ევროპის ჩრდილოეთ ნაწილში, დეკემბერში, იანვარსა და თებერვალში დღის სინათლის საშუალო დრო 10,3 საათი (შედარებისთვის: ლონდონში, მოსკოვსა და ვარშავაში დღის სინათლის საშუალო დრო 8 საათია). წლის უმოკლეს დღეს - 21 დეკემბერს - მზე ამოდის დაახლოებით 7:00 საათზე და ჩადის დაახლოებით 17:00 საათზე. წლის ყველაზე გრძელ დღეს - 21 ივნისს - მზე ამოდის დაახლოებით 5:30-ზე და ჩადის დაახლოებით 20:30-ზე.
+დღის სინათლის საშუალო დროდროიანთებმარაპრმაისიივნივლაგვსექოქტნოედეკდღე1010.811.9131414.514.313.512.311.210.29.8ბინდი/ღამე1413.212.111109.59.710.511.712.813.814.2

 ზღვის ტემპერატურა 
ზღვის საშუალო წლიური ტემპერატურა არის 20 °C (ყველაზე მაღალი წლიური ზღვის ტემპერატურა ევროპაში). ივნისიდან ნოემბრის ჩათვლით 6 თვეში ზღვის საშუალო ტემპერატურა აჭარბებს 20 °C. მაისში და დეკემბერში - გარდამავალ თვეებში - საშუალო ტემპერატურა დაახლოებით არის 18 °C. აპრილის მეორე ნახევარში, რომელიც არის ზაფხულის/დასვენების სეზონის დასაწყისი, ზღვის საშუალო ტემპერატურაა 17 °C. ზღვის ყველაზე მაღალი ტემპერატურაა 27 °C აგვისტოს შუა მე-3 კვირაში. აგვისტოს ბოლოს და სექტემბრის დასაწყისში ტემპერატურა ეცემა 26°C-მდე, ხოლო სექტემბრის მეორე ნახევარში 25°C-მდე. დაახლოებით ოქტომბრის შუა რიცხვებში ის ეცემა 24 °C-მდე, ხოლო ოქტომბრის ბოლო კვირაში ეცემა 23 °C-მდე. ნოემბრის დასაწყისში ტემპერატურა ეცემა 22 °C (2010 წლის მონაცემები).
+ზღვის საშუალო ტემპერატურა MaltaWeather.com-ის მიხედვითიანთებმარაპრმაიივნივლაგვსექოქტნოედეკწელიწადი15,4 °C14,9 °C15,0 °C15,9 °C17,5 °C21,1 °C24,1 °C25,8 °C25,2 °C 23,2 °C20,6 °C17,4 °C20 °C
+ზღვის საშუალო ტემპერატურა seatemperature.org-ის მიხედვითიანთებმარაპრმაიივნივლაგვსექოქტნოედეკწელიწადი16,1 °C15,4 °C15,4 °C16,3 °C18,7 °C22,6 °C25,5 °C26,1 °C25,5 °C23,4 °C21,2 °C18,1 °C)20 °C

 რესურსები ინტერნეტში 

 მალტის კლიმატი საიტზე Visit Malta

 სქოლიო 

კატეგორია:კლიმატი
კატეგორია:კლიმატი ქვეყნების მიხედვით
კატეგორია:ევროპის კლიმატი
კატეგორია:ევროპის ქვეყნები კლიმატის მიხედვით
კატეგორია:მალტის კლიმატი
კატეგორია:კლიმატის ცვლილება